ปรึกษาผู้เชี่ยวชาญด้านเครื่องประดับ ดูทับทิมที่บ้าน ดูด้วยแว่นขยาย
ในท้ายที่สุด วิธีที่ปลอดภัยที่สุดก็คือการให้ผู้เชี่ยวชาญมาช่วยดูอัญมณีนั่นเอง เขาสามารถบอกได้อยู่แล้วว่าทับทิมที่คุณมีอยู่เป็นของแท้หรือปลอม หาผู้เชี่ยวชาญที่มีชื่อเสียงในเมืองที่คุณอยู่ โดยพิจารณาจากรีวิวทางออนไลน์ก่อนที่จะไปหาผู้เชี่ยวชาญ ดูก่อนว่าลูกค้าพึงพอใจกับความแม่นยำในการวิเคราะห์ของคนๆ นั้นหรือไม่ ผู้ประเมินค่าด้านเครื่องประดับจะสามารถวิเคราะห์ทับทิมและบอกถึงมูลค่าของมันได้ คนอื่นอาจให้เงินค่าอัญมณีสูงหรือต่ำกว่าปกติ แต่นักประเมินค่าจะประเมินตามค่าเงินที่เหมาะสมของอัญมณีนั้นๆ ผู้เชี่ยวชาญที่ได้รับการรับรองแล้วจะสามารถพิสูจน์ได้ว่าทับทิมนั้นเป็นของแท้หรือไม่ ซึ่งเอกสารการรับรองจะถือว่าถูกต้องตามกฎหมายเมื่อคุณต้องการขายมัน อย่าลืมสำเนาใบรับรองและเก็บไว้ในที่ปลอดภัยด้วยนะ  พิสูจน์ทับทิมที่เป็นของแท้ก็เพื่อเป็นการประกันของด้วย ถ้าหากว่าคุณทำทับทิมหายเนื่องจากภัยพิบัติหรือจากเหตุการณ์อื่นๆ ก็สามารถนำไปขอรับค่าเสียหายได้ หากคุณสามารถรับรองได้ว่าคุณทำทับทิมแท้หายจริงๆ ถ้าคุณตั้งใจจะเก็บทับทิมเอาไว้กับตัว ให้เก็บเป็นมรดกไว้เลย เมื่อครอบครัวหรือเพื่อนคุณได้รับสืบทอดทับทิมชิ้นนี้ มูลค่ามันจะมากกว่าเดิมอีก ถ้าหากว่าได้รับการรับรองแล้ว อีกอย่างหนึ่ง เขายังไม่ต้องมีปัญหาเกี่ยวกับการยืนยันว่าทับทิมเป็นของแท้หรือไม่ด้วย ทับทิมของแท้จะมีสีที่สดราวกับสีไฟแดงของไฟจราจร พลอยแท้จะมีสีหม่น คือสีจะ "ส่องแสง แต่ไม่เปล่งประกาย" ถ้าสีแดงเป็นแดงโทนเข้ม บางทีมันอาจเป็นโกเมน ไม่ใช่ทับทิมก็เป็นได้ แต่ถ้ามันเป็นทับทิมแท้แล้วล่ะก็ ก็เป็นที่รู้กันดีว่าทับทิมที่สีเข้มกว่า ย่อมมีค่ากว่าทับทิมสีอ่อน  ดูความเข้มและความเท่ากันของสีพลอย พลอยปลอมมักจะมีรอยด่างและจุดที่ดูขุ่นๆ อยู่ แต่บางครั้งทับทิมก็ดูไม่สมบูรณ์แบบเสมอไป ใช้ “สีแดงของไฟจราจร” เป็นตัววัด แต่ก็อย่าหวังว่าทับทิมแท้จะเป็นสีแดงสดแบบนั้นนะ ถ้ามันสดขนาดนั้น แปลว่าทับทิมนั้นเป็นของปลอมแล้วล่ะ แต่ถึงอย่างนั้น ทับทิมแท้ก็ย่อมสีสดคล้ายสีไฟจราจร ไม่หม่นเหมือนหินก้อนหนึ่งหรอก ทับทิมและพลอยประเภทแซฟไฟร์มักจะใช้แก้วในการเลียนแบบ ถ้าตัวแก้วกับพลอยดูคล้ายกันขึ้นมาเมื่อไร อาจแปลว่ามันเป็นแก้วทั้งคู่ก็ได้นะ! ปกติแล้วคนที่โกงมักจะใช้แก้วผสมในการทำทับทิมปลอมขึ้นมา ทับทิมแท้ถือเป็นอัญมณีที่มีเนื้อแข็งมาก ลองใช้เล็บหรือเหรียญขูดผิวทับทิมดูว่าทำรอยได้หรือเปล่า ถ้ามันเป็นรอย นั่นแสดงว่ามันมีโอกาสที่จะไม่ใช่ทับทิมแท้สูง มีเพียงเพชรเท่านั้นที่จะขูดให้ผิวทับทิมเป็นรอยได้ ทับทิมผสมไม่ทนทานเท่าทับทิมแท้ บางทีทับทิมนั้นอาจไม่ใช่ทับทิม”ปลอม”เสียทีเดียว แต่แค่เป็นทับทิมที่ถูกสร้างขึ้นโดยเครื่องจักรต่างหาก ค่อยๆ ขูดอัญมณีไปบนพื้นผิวที่เรียบและแข็ง อย่างกระเบื้องหรือแผ่นแก้วใส รอยจะเกิดขึ้นบนพื้นผิวนั้นๆ ไม่ว่ามันจะเป็นทับทิมหรือไม่ แต่อย่างไรก็ตาม ให้ดูว่าทับทิมทิ้งรอยสีแดงเอาไว้บนพื้นผิวนั้นๆ หรือเปล่าด้วยล่ะ รอยสีแดงนั้นอาจเกิดจากที่หินโดนย้อมสีมาก็ได้ ซึ่งเป็นตัวบ่งชี้ว่าหินนั้นแท้จริงแล้วทำมาจากวัสดุที่มีเนื้ออ่อนกว่าทับทิมนั่นเอง อัญมณีที่มักใช้แทนทับทิมมักจะเป็นโกเมน ทัวร์มาลีน แก้ว และอัญมณีประกบ  โกเมนเป็นแร่ในกลุ่มซิลิเกตสีแดเข้ม เนื้อขุ่น เนื้อจะอ่อนกว่าทับทิมอยู่มาก ทัวร์มาลีนเป็นแร่ในกลุ่มซิลิเกตเนื้อสีชมพูออกแดง มีเนื้อที่แข็งกว่าโกเมน แต่ก็ยังอ่อนกว่าทับทิมอยู่มาก แก้วสีแดงมักจะมีราคาถูก แต่ไม่ค่อยทนทานเท่าไรนัก ถ้าหากว่าทับทิมนั้นๆ ทำมาจากแก้ว มันก็จะค่อนข้างดูออกง่ายเลยล่ะ ทับทิมที่เป็นอัญมณีประกบ ก็คือทับทิมแท้ที่ผสมกับแก้วนั่นเอง มันจะทำให้ขนาดของหินใหญ่ขึ้น เพื่อที่จะได้ขายได้ราคาดีขึ้นนั่นเอง ระวังให้ดีนะ! ทับทิมประกบนี้มักจะถูกขายเหมือนเป็นทับทิมแท้ ตามราคาของทับทิมจริงๆ เลยนั่นเอง ใช้แว่นขยายที่ผู้เชี่ยวชาญใช้ในการส่องอัญมณี หรือแว่นขยายแบบมาตรฐานเอา ถ้าคุณไม่สามารถหาแว่นขยายที่มีกำลังขยายสูงๆ ได้ ก็ให้ลองถามเพื่อนหรือยืมใช้แลปแถวบ้าน หรือจะไปหาผู้เชี่ยวชาญด้านเครื่องประดับก็ได้ มองหาจุดบกพร่องเล็กๆ ด้วยกล้องจุลทรรศน์ที่ไม่สามารถมองเห็นได้ด้วยตาเปล่า คุณจะเห็นจุดบกพร่องเล็กๆ ในทับทิมที่เป็นของแท้ สำหรับทับทิมที่สร้างขึ้นมาใหม่เองนั้นมักจะแทบไม่มีรอยด่างพร้อยเลย ส่วนทับทิมแท้ก็จะมีจุดที่ไม่สมบูรณ์แบบตามธรรมชาติ ที่เล็กมากจนแทบมองไม่เห็นนั่นเอง  ถ้าคุณเห็นรอยฟองอากาศจากทับทิม ให้สันนิษฐานเอาไว้เลยว่าคุณเจอทับทิมเก๊เข้าแล้ว เพราะฉะนั้นถ้าจุดบกพร่องคือฟองอากาศ ถือว่าไม่นับนะ จุดบกพร่องภายนอก (ผิวที่เป็นรอย) ได้แก่ รอยขีดข่วน รอยหลุม รอยแหว่ง และรอยขูดเล็กๆ จุดบกพร่องภายใน (การรวมกันของโครงสร้าง) ได้แก่ ผลึกแตก (เป็นรอยคล้ายขนนก) ผลึกกลวง รอยเส้นภายใน รอยนิ้วมือ รอยรัศมี รอยหลุมภายใน รอยแตกเป็นเศษภายใน และการแบ่งสีภายในที่ไม่สม่ำเสมอกัน ความซับซ้อนของเนื้อทับทิมภายนอกจะสามารถดูได้ด้วยแว่นขยายกำลัง 10 เท่าเท่านั้น ถ้าหากว่าทับทิมมีความกลมมน หรือเนื้อดูเนียนเป็นพิเศษนั้น อาจเป็นทับทิมปลอมก็เป็นได้ โดยที่อัญมณีแท้มักจะมีเหลี่ยมที่เกลี้ยง ดูเป็นรอยตามธรรมชาติ และมีรอยตัดที่คม
เอาหินไปให้ผู้เชี่ยวชาญด้านอัญมณี. นำไปประเมินค่า. พิสูจน์อัญมณี. ดูจากสีและความแวววาว. เทียบระหว่างทับทิมกับแก้วสีแดง. ลองขูดผิวดู. ลองดูว่าทับทิมถลอกออกมั้ย เมื่อนำไปขูดบนพื้นผิวอื่น. รู้จักประเภทของทับทิมปลอม. ดูทับทิมด้วยแว่นขยายกำลัง 10 เท่า. หาข้อบกพร่องด้วยกล้องจุลทรรศน์. ดูรอยตัดและเหลี่ยมของทับทิม.
https://www.wikihow.com/Tell-if-a-Ruby-is-Real https://www.wikihow.com/Tell-if-a-Ruby-is-Real https://www.wikihow.com/Tell-if-a-Ruby-is-Real
Consulting a Jeweler Inspecting the Ruby at Home Inspecting with a Magnifier